এছাড়া সড়কপথে যাতায়াত নির্বিঘ্ন করতে সড়ক পরিবহন ও সেতু মন্ত্রণালয় ‘কেন্দ্রীয় নিয়ন্ত্রণ কক্ষ’ গঠন করা হয়েছে। মন্ত্রণালয়ের সড়ক পরিবহন ও মহাসড়ক বিভাগ, বাংলাদেশ সড়ক পরিবহন করপোরেশন, বাংলাদেশ সড়ক পরিবহন কর্তৃপক্ষ ও সড়ক ও জনপদ অধিদফতরের কর্মকর্তা-কর্মচারীরা এটি মনিটরিং করবে। আগামী ১৮ আগস্ট থেকে ২৬ আগস্ট পর্যন্ত সড়কপথের যানবাহন চলাচলসহ পুরো ব্যবস্থাপনা নিয়ন্ত্রণ কক্ষ থেকে মনিটরিং করা হবে। সড়ক পরিবহন ও সেতু মন্ত্রণালয়ের সহকারী সচিব মোহা. লিয়াকত আলী খানের সই করা এক অফিস আদেশে এ সংক্রান্ত একটি কমিটি গঠন করা হয়েছে।